Symphurus nigrescens

***Symphurus nigrescens*** é unha especie de peixe teleósteo da orde dos pleuronectiformes, suborde dos pleuronectoideos, familia dos cinoglósidos e subfamilia dos sinfurinos, coñecida en galego como **lingua escura**.

## Taxonomía 
A especie foi descrita por primeira vez en 1810 polo naturalista estadounidense de orixe franco-xermana-italiana Constantine Samuel Rafinesque.

* Corpo ovalado, deprimido, de até os 12&nbsp;cm como máximo. 
* Este corpo, como en todos os peixes planos, é asimétrico, cos ollos situados nun só lado, o lado ocular ou pigmentado (que, neste caso, como en todos os *Symphurus* é o esquerdo), mentres que o outro lado é despigmentado (lado cego). 
* Os ollos son pequenos e están moi próximos un do outro.
* O corpo é bastante ancho na parte central, pero rapidamente vaise estreitando cara á parte posterior.
* As aletas dorsal e anal están fusionadas coa caudal, como entoas as especies do xénero.
* Así mesmo, como as aletas pectorais están ausentes, o mesmo que a liña lateral.
* A aleta dorsal ten un máximo de 90 raios.
* As escamas son pequenas e caen facilmente.

## Hábitat e distribución 
; Hábitat
É unha especie mariña, bentónica, demersal, que vive en fondos areosos e lamacentos da plataforma e o talude continentais de entre os 20 aos 1140 m de profundidade (aínda que non adoita superar os 300 m, nin remontarse a máis de 50 m de profundidade.

; Distribución
Habita en augas tropicaise subtropicais do océano Atlántico oriental, desde os 45° N aos 17°S, e dos 32 °W aos 36° E, desde Galicia e Portugal até Angola, incluíndo as illas Azores, Santa Helena e da Ascensión, e no mar Mediterráneo, onde non é moi común.

## Bioloxía 
; Nutrición
Aliméntase dunha ampla gama de invertebrados bentónicos.

; Reprodución 
A freza ten lugar en primavera e o verán, entre os meses de abril e agosto.

## Pesca 
A lingua escura é un peixe comestíbel e, aínda que de escaso valor económico, péscase nas zonas onte habita.

## En Galicia 
A presenza da especie foi citada en 1983 por A. C. Fariña e outros en fondos da plataforma continental inferiores aos 200 m, desde Fisterra até a Estaca de Bares, no traballo "Peces de los fondos de arrastre de la plataforma continental de Galicia". *II Jornadas de Ictiología Ibérica*, Barcelona, 23-28 de maio de 1983. 
 
## Notas 
## Véxase tamén 
### Bibliografía 
* Desoutter, M. (1990): "Cynoglossidae". En: J. C. Quéro, J. C. Hureau, C. Karrer, A. Post e L. Saldanha, eds. *Check-list of the fishes of the eastern tropical Atlantic (CLOFETA)*. JNICT, Lisboa; SEI, París; e UNESCO, París. Vol. 2. pp.&nbsp;1050-1054.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Moyle, P. & J. Cech (2000): *Fishes: An Introduction to Ichthyology*, 4a. edición, Upper Saddle River, New Jersey, USA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Rodríguez Villanueva, X. L.; Xavier Vázquez e Henrique Álvarez Escudero (1995): *Peixes do mar de Galicia (III). Peixes óseos (continuación)*. Vigo: Edicións Xerais de Galicia. ISBN 84-7507-870-2.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*., eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Pleuronectiformes
* Cinoglósidos

### Ligazóns externas 
* *Symphurus nigrescens*  en Encyclopedia of Life.
* *Symphurus nigrescens* Rafinesque, 1810 no ITIS.
* *Symphurus nigrescens* en ADW.